**Vukovar**

Nakon Domovinskog rata mnoga hrvatska, ali i druga područja koja su bila pogođena ratom ostala su razrušena, a rat je za sobom ostavio veliki broj žrtava. Jedan hrvatski grad koji zasigurno i danas nosi ožiljke jest Vukovar. U Vukovaru su poginule tisuće ljudi, a veliki broj ljudi nestao. 18.11 prisjećamo se pada Vukovara i svih stradalih. Smatram da je ono što se dogodilo u Vukovaru veliki križ koje i danas nose obitelji poginulih. Naime, pojedine obitelji ne znaju gdje počivaju njihovi najmiliji. Žalosno je što takve obitelji nemaju gdje zapaliti svijeću i odati počast onima koji su svoj život dali za domovinu. Također, država obiteljima branitelja osigurava novčana sredstva, koja bi na neki način trebala osigurati lagodniji život. Zaista, zar sav novac ovoga svijeta može zamijeniti izgubljenu, voljenu osobu? Vjerujem da još teži život žive one obitelji čiji su članovi u ratu nestali. Jedino što njima preostaje jest nada, nada da će jednog dana saznati gdje se i što se dogodilo njihovim najbližima. Majci nitko i ništa ne može vratiti zauvijek izgubljenog sina, djetetu nitko i ništa ne može vratiti zauvijek izgubljenog oca. A najgore je to što poneki zločinci još uvijek slobodno hodaju ulicama, a godinama se ništa ne mijenja... Pitanje je dokad će tako biti?! Iako su mu lomili i srce i dušu, Vukovar i Vukovarci se nikada nisu slomili do kraja. Ostali su ranjeni, ali nikada se nisu zaboravili smijati. Zato Vukovar i jest grad heroja.

Sandi Kezić, 1.b